Lúky, pasienky a polia

Na lúkach rastie mnoho bylín, žije veľa živočíchov. Suché lúky majú nedostatok vlahy a rastú tam iné druhy bylín ako na zamokrených lúkach s dostatkom vody. Kosené lúky sa raz alebo viackrát do roka kosia, čo podporuje rast rastlín. Lúky spestrujú rôzne druhy rastlín, ktoré kvitnú od jari do jesene. Pasienky sú trávnaté porasty, ktoré spásajú hospodárske zvieratá. Ich stav závisí od druhu zvierat. Pri pasení sa majú pasienky striedať, aby mohli rastliny postupne dorastať. Polia sú vytvorené človekom. Pestujú sa na nich hospodárske rastliny. Jeden druh rastliny pestovanej na poli sa volá monokultúra napr. pšenica, zemiaky... Lúky, pasienky a polia poškoduje vypaľovanie trávy. Zničia sa výhonky mladých rastlín a uhynie veľa živočíchov – napr. opeľovač čmeľ zemný.